[{"text_idx": "#000001", "text": "Vicprezidanto Fernando Maia pretas dau\u0306rigi en la estraro de UEA, dum prezidanto Duncan Charters s\u0302ajne ne rekandidatos por nova mandatperiodo. Tiu estis la c\u0302efa novaj\u0302o de la tradicia programero La estraro respondas dum la dau\u0306ranta Virtuala Kongreso de UEA."}, {"text_idx": "#000002", "text": "G\u0302is 80 kongresanoj sekvis samtempe la programeron La estraro respondas dum la Virtuala Kongreso en vendredo la 23-a de julio 2021. C\u0302eestis c\u0302iuj estraranoj, krom Je\u0301re\u0301mie Sabiyumva, kies nec\u0302eesto ne estis aparte klarigita: eventuale temis pri problemoj kun reta konekto. La kvanto de spektantoj estis komence sub 30, sed kreskis g\u0302is la fino al maksimumo de 80 samtempe."}, {"text_idx": "#000003", "text": "Multaj demandoj temis pri la nuna stato kaj estonteco de UEA. La antau\u0306a strategia plano de UEA estis aprobita en Rejkjaviko la 26-an de julio 2013 kaj validis dum la periodo 2013-2017. Nova plano dau\u0306re mankas, sed lau\u0306 prezidanto Duncan Charters jam komencig\u0302is preparado."}, {"text_idx": "#000004", "text": "Jam okazis kunsidoj kun komitatanoj pri tio kaj kolektig\u0302is \u201camaso de bonegaj ideoj\u201d. Nun necesas nur organizi ilin, Charters klarigis. Fine de 2021 li esperas prezenti malneton."}, {"text_idx": "#000006", "text": "Tamen la provoj montris kelkajn cimojn, kiuj devis esti korektitaj. Oni esperas, ke oficistoj de UEA baldau\u0306 povos testi la novan sistemon, kiu, krom la retejon mem, ampleksos administrajn funkciojn. Nur poste la retejo estos malfermita al c\u0302iuj."}, {"text_idx": "#000007", "text": "Pli frue dum la jaroj diversaj prezidantoj kaj estraranoj menciis diversajn datojn por la lanc\u0302o de la retejo, sed c\u0302iuj venis kaj pasis sen apero de retejo, kaj nun la estraro jam ne volis mencii ajnan limdaton por la efektiva lanc\u0302o."}, {"text_idx": "#000008", "text": "Tra la jaroj s\u0302ang\u0302ig\u0302is la teamoj, kiuj okupig\u0302is pri g\u0302i, ne laste pro disputoj inter si kaj kun la estraro."}, {"text_idx": "#000009", "text": "La ekonomia stato de UEA nun estas bona, lau\u0306 Huang Yinbao (Trezoro), estrarano pri financoj:"}, {"text_idx": "#000011", "text": "Vicprezidanto Maia menciis la pasintjaran subvencion de la nederlanda s\u0302tato kiel unu ekzemplon. Tiu subvencio tamen estis specife celita por kovri perdojn kau\u0306zitajn de la pandemio, do apenau\u0306 oni povos esperi pri similaj subvencioj en aliaj jaroj. Maia ankau\u0306 rakontis, ke UEA kontaktis la entreprenon Kosmo por kunlaboro por havigi subvenciojn de Eu\u0306ropa Unio."}, {"text_idx": "#000013", "text": "Maia aparte menciis la kampanjon Alianco 365, kiu estas plano por konstanta monata donacado al UEA. Lau\u0306 tiu plano donacantoj pretas donaci po 31 eu\u0306rojn monate al la Asocio."}, {"text_idx": "#000015", "text": "Fernando Maia kaj Amri Wandel pretas kandidati por la sekva estraro, kiu estos elektita venontjare dum la Universala Kongreso en Montrealo, dum prezidanto Duncan Charters ne s\u0302ajnis entuziasma pri plia mandatperiodo:"}, {"text_idx": "#000017", "text": "Fernando Maia estas vicprezidanto de UEA, sed dum la lastaj jaroj li estas multe pli videbla en la gvidado de la asocio ol prezidanto Charters. Maia ne diris, por kiu posteno li kandidatos, sed alia klara kandidato por la prezidanteco momente mankas, se Charters ne dau\u0306rigos, kiel li aludis."}, {"text_idx": "#000018", "text": "\u2013 Mi pretas resti kiel estrarano de UEA, ne nepre kiel prezidanto au\u0306 vicprezidanto, sed mi pretas plu labori por la asocio kaj tre vers\u0302ajne kandidatos, sed ne scias por kiu posteno, Maia diris."}, {"text_idx": "#000020", "text": "Fernando Maia siaflanke ne bezonos aprobon de la individuaj membroj de UEA por resti en la komitato, c\u0302ar li estas komitatano A, elektita de Brazila Esperanto-Ligo, kaj restos komitatano A ankau\u0306 en la sekva oficperiodo \u2013 pri tio li jam interkonsentis kun BEL."}, {"text_idx": "#000021", "text": "La estraranoj Trezoro Huang Yinbao kaj So Jinsu nenion diris pri siaj planoj por la sekva mandatperiodo. Prezidanto Duncan Charters atentigis, ke virinoj nun mankas el la estraro kaj kurag\u0302igis virinojn kandidatig\u0302i. \u201dEn la komitato estas talentaj virinoj\u201d, li diris."}, {"text_idx": "#000022", "text": "La delegita reto kaj c\u0302u iuj g\u0302in nuntempe uzas estis la temo de unu el la demandoj. La estraro asertis, ke la delegita reto reformig\u0302os post la renovigo de la retejo, kies dato tamen restas nekonata."}, {"text_idx": "#000024", "text": "Tamen nek retejo nek almanako aperis. Duncan Charters diris ke oni ja esploris pri la ideo de almanako, sed mankas decido pri la afero. Lau\u0306 Orlando Raola montrig\u0302is, ke estas tro koste produkti Jarlibron kaj mankas laborforto por tio en la Centra Oficejo."}, {"text_idx": "#000027", "text": "\u2013 Ni diskutas tion nun kun la g\u0302enerala direktoro Martin Scha\u0308ffer, ni devas kelkajn aspektojn ankorau\u0306 esplori. Ankau\u0306 Facebook proponos peradon de pagoj, kaj tio vers\u0302ajne estos bona afero por afrikanoj, kiuj povas kvazau\u0306 senpage aliri g\u0302in. Se iu vere volas pagi per bitmono, tiu skribu al la estraro au\u0306 la g\u0302enerala direktoro. Ni analizos la aferon kaj tio donos al ni materialon ankau\u0306 por kompreni kiel procedi, Maia diris."}, {"text_idx": "#000028", "text": "Universala Kongreso en Afriko estas multjara revo de UEA kaj nun aperis serioza kandidatig\u0302o de la landa asocio en Tanzanio. La afero ne estas ankorau\u0306 decidita."}, {"text_idx": "#000029", "text": "Lau\u0306 Orlando Raola, kiu respondecas pri kongresoj, ja eblus organizi kongreson en Afriko en iu luksa hotelo, sed tio signifus, ke granda parto de la afrikanoj mem tiam ne povus partopreni. Necesas trovi solvon, kiu ebligas ankau\u0306 al afrikanoj partopreni, li klarigis. Finance kongreso en Afriko estas certe malfavora por UEA."}, {"text_idx": "#000030", "text": "La demandoj pri eventuala malpliigo de flugoj al kongresoj kaj ankau\u0306 pri eventuala kongreso en Afriko fokusig\u0302is plejparte al ekonomiaj sekvoj al UEA."}, {"text_idx": "#000032", "text": "Amri Wandel atentigis, ke UEA jam s\u0302paris multe da karbona oksido c\u0302ar okazis du virtualaj kongresoj, kaj ankau\u0306 estonte grandan parton el la kongresaj programeroj eblos sekvi virtuale ec\u0302 se okazos c\u0302eesta kongreso. Krome, la IKU-libro aperis virtuale, li menciis."}, {"text_idx": "#000033", "text": "Apud la ekologiaj problemoj kiujn kau\u0306zas la flugoj kaj vojag\u0302ado, ankau\u0306 s\u0302parado de paperaj\u0302oj senditaj al membroj aperis inter la demandoj."}, {"text_idx": "#000035", "text": "Lau\u0306 informoj de Jukka Pietila\u0308inen"}, {"text_idx": "#000036", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000037", "text": "UEA planas denove uzi profesian revizoron"}, {"text_idx": "#000038", "text": "\u201dLau\u0306 Orlando Raola, kiu respondecas pri kongresoj, ja eblus organizi kongreson en Afriko\u201d"}, {"text_idx": "#000039", "text": "Tio tamen ne eblus en multaj afrikaj landoj, se UEA havus nur iom da morala sento: En multaj afrikaj landoj samseksamo estas kontrau\u0306leg\u0302a kaj GLAT-uloj terure diskriminaciataj.\nOkazigi universalajn kongresojn en tiaj landoj egalas al morala sinmortigo."}, {"text_idx": "#000041", "text": "Libera Folio turnis sin al Osmo Buller por demandi, c\u0302u lau\u0306 li UEA entute povas kongresi en landoj, kie bazaj homaj rajtoj ne estas respektataj."}, {"text_idx": "#000045", "text": "Oni do ec\u0302 ne devos disputi pri \u201dmorala sento\u201d, c\u0302ar UEA c\u0302iaokaze ne kunvenos en lando, kie GLAT-ulojn oni traktas abomeninde."}, {"text_idx": "#000046", "text": "\u201dUEA ne okazigus kongreson en tia lando.\u201d"}, {"text_idx": "#000049", "text": "Mi ne sufic\u0302e profunde studis la afrikan situacion, sed estas pluraj landoj, kiuj severe punas samseksamon. Kio, se en unu el tiaj landoj tamen povus esti fakkunsido de la Ligo de Samseksamaj Geesperantistoj. Lau\u0306 la katolika/kristana ideo: \u201dvi rajtas esti geja, sed ne praktiki....\u201d.\nTiaj landoj estas malamikegaj al gejoj."}, {"text_idx": "#000051", "text": "UEA kaj TEJO organizante UK-on au\u0306 IJK-on en iu lando ne venas tien al s\u0302tatestroj, sed al Esperantistoj.\nSe oni volus ekskludi eblajn kongreslandojn pro ties s\u0302tatestroj kaj leg\u0302oj, baldau\u0306 povus evidentig\u0302i, ke senriproc\u0302aj lokoj apenau\u0306 ekzistas. Ja tiele en lastaj jaroj ne povintus okazi ekzemple kongresoj en s\u0302tatoj kun au\u0306tokrata reg\u0302imo kiel Togolando (2017), Kubo (2010) au\u0306 Vjetnamio (2012). Alikiale disputveka estis kongreso en Israelo (2013). Se rigardi pli historie, ne okazintus ankau\u0306 la plej grandaj UK kaj IJK en historio \u2013 en Varsovio (1987). Ah\u0302 kaj c\u0302u indas mencii UK-n 1933 en Nazia Germanio?\nGLAT-rajtoj estas tre grava afero, sed neniu GLAT-ulo en Afriko gajnos ion ajn pro manko de UK tie. Male, UK en pluraj afrikaj landoj povus esti evento relative grava kaj sufic\u0302e rimarkinda por amaskomunikiloj, tiel ebligante al Esperanto-komunumo esprimi kaj popularigi valorojn gravajn por g\u0302i."}, {"text_idx": "#000052", "text": "Ne gravas al kiu UEA kaj TEJO venos, \u0141ukasz. Ankau\u0306 mi komprenas, ke UK-oj estas por E-istoj.\nNek parolas mi pri \u201csenriproc\u0302aj lokoj\u201d.\nMi parolas, pri landoj, kiuj ege persekutas, kaj kontrau\u0306leg\u0302igas homojn kiel mi kaj multe da miaj gejaj fratoj kaj fratinoj.\nEn Israelo ne ekzistas malpermeso esti araba au\u0306 geja. Kaj en Kubo jam de 1979 samseksamo estas lau\u0306leg\u0302a. Mi ne ekzamenos c\u0302iujn viajn ekzemplojn...."}, {"text_idx": "#000053", "text": "Estas nur teorie, sed imagu, nur imagu, ke iu lando havus leg\u0302ojn kontrau\u0306 nigruloj \u2013 ekz. pensu pri la Sud-Afriko kun Apartheid (aparteco), c\u0302u en tia lando UEA kongresu? Bonvolu respondi al tiu demando."}, {"text_idx": "#000054", "text": "Kio gravas, estas, ke UEA ne zorgus pri gejaj esperantistoj volante partopreni en UK, se g\u0302i okazus en lando kun tiaj abomenindaj leg\u0302oj.\nKaj mi ne parolas nur pri Afriko, estus same, se UEA kongresus en tiel-nomata GLAT-libera zono en via mando, Pollando."}, {"text_idx": "#000055", "text": "C\u0302u vi vere pensas, ke en afrikaj landoj kun kontrau\u0306gejaj landoj vi atingas la amaskomukikilojn kun pozitiva mesag\u0302o pri samseksamo?\nMi pensas, ke vi pli rapide altiros la policon."}, {"text_idx": "#000057", "text": "Jene Leon miaopinie pravas sed mia Esperanto-nivelo sufichas chefe por konversacii: \u2019La vorto \u201chomofobio\u201d estas malg\u0302usta en Esperanto: Devas esti gejfobio au\u0306 io simila.\u2019\nKiel ajn, laudinde UEA intencas organizi kongreson ie en Afriko, eble en afrika lando kies legharo ne permesas samseksan edzighon kaj-au edzinighon. La chefa institucio de la esperantistaro plenrajtas kongresi en Afriko char memevidente UEA dekomence estas institucio por la monda paco kaj kontrau perforto kaj diskriminacio de individuoj \u2013 chu samseksemuloj au ne."}, {"text_idx": "#000058", "text": "Pri via chi-rilata takso europa de moraleco * : En multaj landoj tra Afriko, Azio kaj Sud-Ameriko kies loghantaroj estas enormaj kaj kies civilizacioj multe pli aghas ol chiuj okcidentaj landoj en kiuj samseksaj rilatoj estas lauleghaj la decido-rajto de tio kio ghustas kaj malghustas apartenas super chio al religio. * (Pli gravas ol samseksaj rilatoj inter unuopuloj la jura demando de edzeco au edzineco inter samgenruloj.) Bv. vidi TEJO-an ligilon: Internacia Tago kontrau\u0306 Homofobio, Bifobio kaj Transfobio 2021 \u2013 Tutmonda Esperantista Junulara Organizo () La jena ekstrakto el la dulingva komentaro koncize vortigas mian takson de la influo de religio en multaj afrikaj landoj:"}, {"text_idx": "#000059", "text": "\u2019Al mult-multaj homoj, aparte ekster Europo kaj Nord-Ameriko kaj inkluzive de multaj esperantistoj se oni konsideras kiom da Fakaj Asocioj de Universala Esperanto-Asocio estas religi-devenaj, la decido pri kio estas ghusta au malghusta en moralaj demandoj pri samseksaj rilatoj apartenas eksluzive al la koncernaj religiaj organizajhoj.\u2019 Eble vi ne scias ke duono de la fakaj organizajhoj de UEA estas religiaj au filozofiaj devenaj: ESK-134-mar2019.pdf (.au) (p29-30) kaj ke homoj bezonas religion char ateismo estas danghere maldefendebla kaj nedefendebla \u2013 MIAOPINIE: .au/ftp-uploads/ESK-124-sep2016.pdf (p.28 \u2013 30)"}, {"text_idx": "#000062", "text": "Kvankam UEA ne jug\u0302as pri la politiko de la kandidata lando, UK ne eblas c\u0302ie. Nome, ne sufic\u0302as loka forto kaj fizikaj kondic\u0302oj, sed UEA devas povi libere kunmeti la kongresan programon. Ankau\u0306 fakaj asocioj k.a. movadaj instancoj, kiuj kunlaboras kun UEA, devas povi okazigi en UK siajn proprajn arang\u0302ojn. Felic\u0302e en la kazo de tiuj UK-oj, kies lok-elekton mi partoprenis, neniam iu lando estis rifuzita pro tio, ke iu politika au\u0306 religia asocio au\u0306 ekzemple samseksemuloj ne rajtus tie kunsidi."}, {"text_idx": "#000063", "text": "Tio plu restas politiko de UEA. Kiam oni ricevas kanidatig\u0302on de iu lando, oni unue faras g\u0302eneralan pristudon pri g\u0302i, i.a. el la laste menciita vidpunkto. En tiu ekzameno Tanzanio malsukcesas, c\u0302ar la situacio de GLAT-homoj tie estas ekstreme malbona kiel montrite ekz. en la anglalingva Vikipedio."}, {"text_idx": "#000064", "text": "UK en GLAT-malamika lando signifus, ke en UEA iuj organizaj\u0302oj (LSG) kaj membroj estus malpli valoraj ol aliaj."}, {"text_idx": "#000065", "text": "Kial neniam mi au\u0300das esprimi politikistojn au\u0301 eminentuloj pri diversaj manifestadoj ?"}, {"text_idx": "#000071", "text": "\u201cKiel \u201dkondic\u0302on\u201d por sia pluresto en la estraro Maia indikis, ke Alex Kadar restu kiel g\u0302enerala sekretario.\u201d\nJen plia brila ekzemplo de demokrateco en UEA. Ne la membraro decidu, sed iu estrarano."}, {"text_idx": "#000075", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]